بی‌بی‌سی

بی‌بی‌سی (انگلیسی جه: British Broadcasting Corporation؛ مخففاً BBC؛ یعنی بریتانیای ونگ‌واهاکردنِ بنگاه) قدیمی‌ترین و گتترین بنگاه پخش خور سرتاسر جهون هسته. بی‌بی‌سی اصلی فعالیت تولید برنومه و سرویسون خوری هسته. بی‌بی‌سی شعار این هسته: «هر ملت ونه صلح و آرامش جه دیگر ملت‌ها جه گپ بزنه.» بی‌بی‌سی سه طریق رادیو، تلویزون و اینترنت جه پخش وونه. تاریخچه بی‌بی‌سی ۱۸ اکتبر سال ۱۹۲۲ بساته بیّه. سال ۱۹۲۷ ونه نوم بَیی‌یه «بی‌بی‌سی» و پروانه سلطنتی بییته و اتا دولتی شرکت حیساب بیّه. بی‌بی‌سی هنتا هم اتا دولتی بنگاه نیمه‌خودمختار هسته که «بی‌بی‌سی ِهیأت امنا» وه ره اداره کانّه. ونه رئیس-رؤسا گانّه که بی‌بی‌سی تحت هیچ نفوذ تجاری و سیاسی نی‌یه و فقط مخاطبین ره پاسخگو هسته. بودجه بی‌بی‌سی سالانه بودجه نزدیک ۴ میلیارد و ۳۰۰ میلیون پوند هسته. تموم بخش‌های بودجه هزینه ماهیونه‌ای که هر خانواده‌ی تلویزون‌دار بریتانیا دله پرداخت کانده جه، تامین وانه. این هزینه تلویزون‌های رنگی وسّه ۱۴۵٫۵۰ پوند و سیو-اسپه‌ئون وسّه ۴۹ پوند ات‌سال دله هسته. فقط بخش جهونی ِبودجه سال ۲۰۱۴ تاسا بریتانیا امورخارجه وزارت جه هدائه وانه. بن بنویشت بیرون بگردستن